Diari Oficial de la Generalitat Valenciana


Sumari del DOGV 4427, del 28-01-2003 (2003/727)

Informació pública de l'alternativa tècnica de programació de la unitat d'execució número 1 del sector industrial El Pou.
-------------------------------------------------------------------------------------------------------------------------

### Dades del document

Número de DOGV
:   4427

Data del DOGV
:   28-01-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/727


Organisme emissor
:   Ajuntament de Gata de Gorgos

Tipus de document
:   Anunci

Informació pública de l'alternativa tècnica de programació de la unitat d'execució número 1 del sector industrial El Pou. [2003/F727]
  
L'Ajuntament de Gata de Gorgos (Alacant) formula alternativa tècnica de programació de la unitat d'execució 1 del sector industrial El Pou. El seu àmbit és el de la unitat d'execució número 1, delimitades en el corresponent pla parcial, i que conté l'ordenació detallada del sector, àmbit de programació comprensiu dels terrenys abraçats en la següent delimitació:
  
L'àmbit objecte de l'alternativa tècnica d'ordenació detallada de programació, de 34.704,17 metres quadrats, limita, al nord, amb la unitat d'execució 3 del mateix sector; al sud, amb la unitat d'execució 2 del mateix sector i CV-748; a l'est, amb sòl no urbanitzable; i a l'oest, amb la unitat d'execució 2 del mateix sector.
  
Integren l'alternativa tècnica els documents següents:
  
1. Projecte d'urbanització de la unitat d'execució 1.
  
2. Bases d'execució del programa per l'administració actuant.
  
La documentació es tramita per la via del procediment ordinari previst en l'article 46 de la Llei 6/1994, de 15 de novembre, Reguladora de l'Activitat Urbanística (LRAU).
  
Per acord plenari de data 23 de juliol de 2002 s'ordena l'exposició al públic de l'alternativa de referència.
  
Modificació puntual número 8 de les normes subsidiàries Polígon Industrial El Pou i pla parcial
  
Promoguda per l'ajuntament modificació puntual número 8 de les normes subsidiàries i el pla parcial del Polígon Industrial El Pou, amb independència i anterioritat a esta programació, conforme a la facultat reconeguda a l'administració actuant per l'article 173.a) del Reglament de Planejament de la Comunitat Valenciana, l'aprovació definitiva de la present programació queda supeditada a la prèvia aprovació definitiva per l'administració de la Generalitat Valenciana dels referits modificació puntual i pla parcial.
  
Consulta
  
Durant un primer termini de 20 dies, que es comptaran des de l'endemà (inclusivament), a la publicació d'este edicte en el Diari Oficial de la Generalitat Valenciana, qualsevol interessat podrà consultar la referida alternativa tècnica en l'ajuntament.
  
Pròrroga
  
Durant els 10 primers dels 20 dies abans referits, qualsevol persona podrà produir la pròrroga per altres 20 dies addicionals, a fi de presentar una alternativa tècnica substancialment distinta a la que s'anuncia ací i en competència amb ella.
  
Presentació d'alternatives en competència
  
Durant els referits 20 dies (que seran 40 dies si hi haguera pròrroga), qualsevol persona podrà presentar alternatives tècniques davant de l'ajuntament, en competència amb l'exposada al públic, o al·legacions respecte d'esta o aquelles.
  
Proposicions juridicoeconòmiques
  
Durant els cinc dies següents al termini de presentació d'alternatives tècniques en competència, es podran presentar, davant de l'ajuntament, proposicions juridicoeconòmiques, en plica tancada, per a licitar per l'adjudicació del programa en relació amb qualssevol alternatives tècniques presentades en competència arran de la que ací s'anuncia, i d'ella mateixa. A les 12.00 hores del dia hàbil següent al quint de termini, es procedirà a l'obertura de les pliques presentades en acte públic. Si fóra dissabte, l'acte es posposarà l'endemà hàbil.
  
Al·legacions
  
Durant el termini de presentació d'alternatives tècniques en competència, els interessats podran presentar al·legacions a la que ací s'anuncia. Així mateix, durant el termini de presentació de pliques i el dia de l'obertura d'elles, qualsevol persona podrà informar-se en l'ajuntament de les alternatives tècniques presentades i formular al·legacions. També durant els 10 dies següents al d'obertura de pliques, qualsevol persona podrà informar-se en l'ajuntament de les alternatives tècniques i proposicions juridicoeconòmiques presentades, i presentar al·legacions.
  
Les al·legacions, qualsevol que siga el moment en què es formulen, es presentaran davant de l'ajuntament, i podran versar sobre el document que ací s'anuncia o sobre tots els que es vagen presentant davant de l'ajuntament, arran d'este edicte.
  
Com que no consten en els registres del cadastre ni en els padrons municipals dades sobre el domicili fiscal dels interessats (titulars cadastrals) que a continuació s'allisten, resulta impossible omplir l'avís en el domicili fiscal d'estos, tal com exigix l'article 46 de la Llei Reguladora de l'Activitat Urbanística:
  
De conformitat i en analogia amb el que establix respecte a la notificació edictal per l'article 59.4 de la Llei 30/1992, de 26 de novembre, en la redacció de la Llei 4/1999, de 13 de gener, s'avisa tals titulars cadastrals del contingut de l'edicte, que conforme a el que s'ha dit, s'inserirà també en el Diari Oficial de la Generalitat Valenciana, en el tauler d'edictes de l'ajuntament i en un diari d'informació general, als efectes substitutius de l'avís personal a què es referix l'article 46 de la Llei Reguladora de l'Activitat Urbanística.